Nr. ……………

referitor dosar 14739/14.08.2018

**AUTORIZAŢIE DE MEDIU**

**Nr. SB din**

**Ca urmare a cererii adresate de SC** „REGINA AGROPRODEXIM" **SRL cu sediul în judeţul** Sibiu, **municipiul** Sibiu, **str.** Podului, **nr.** 40**, înregistrată cu nr. 14739/14.08.2018, în urma analizării documentelor transmise şi a verificării efectuate de către** geog. Cosmina Nicolescu, **a analizării în cadrul ședinței CIA din data de 12.08.2018,**

**în baza Hotărârii Guvernului nr. 48/2013 privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi a schimbărilor climatice, a Ordonanţei de Urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, se emite:**

**AUTORIZAŢIA DE MEDIU**

**pentru:** Unitate prelucrare produse alimentare

**din jud.** Sibiu, **municipiul** Sibiu**, str.** Podului **nr.** 40

**care prevede:** spaţiu cu suprafaţa de 4434 mp, pe care se află o construcţie P + M cu suprafaţa de 1180 mp în care se află: spaţii de producţie , birouri, vestiare

**în scopul** **desfăşurării următoarelor activităţi (conform cod CAEN):**

1039 prelucrarea şi conservarea fructelor şi legumelor

1089 fabricarea altor produse alimentare( miere şi produse apicole)

**Documentaţia conţine:** cerere înregistrată cu nr. 14739/14.08.2018; fişa de prezentare şi declaraţie; chitanţa nr. 23462 din 14.08.2018 (500 lei); proces-verbal cuprinzând concluziile evaluării obiectivului din 15598/30.08.2018; mediatizare ziar Tribuna din 04.09.2018; decizia de emitere autorizație de mediu nr. 67/19.09.2018 publicată pe site in data de 19.09.2018; process verbal nr. 15598/30.08.2018 cuprinzând concluziile evaluării oviectiviului din data de 30.08.2018 ;

**elaborată de:** SC REGINA AGROPRODEXIM SRL

**şi următoarele acte de reglementare emise de alte autorităţi:** Certificat de Înregistrare seria B, nr. 1562692 din 21.05.2008 (J32/122/01.03.2002, CUI 6641195); certificat constatator nr. 28720/22.09.2016; extras CF 110154); contract de vânzare – cumpărare spaţiu din 27.01.1999; contract de branșare/racordare și utilizare a serviciilor publice de alimentare cu apă și canalizare nr. 23020 din 18.04.2002 cu SC APA-CANAL SA; contract de comodat pentru recipiente nr. 492/04.11.2016 cu SC SOMA SRL; contract de vânzare – cumpărare deșeuri reciclabile cu SC GREEN CONSULT SRL nr. 23/05.09.2015;

**Prezenta autorizaţie se emite cu următoarele condiţii speciale impuse:**

* respectarea prevederilor O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare;
* respectarea prevederilor O.U.G nr. 196/2005 privind Fondul pentru mediu cu modificările şi completările ulterioare;
* se vor respecta prevederile O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată de Legea nr.19/2008 cu modificările şi completările ulterioare;
* în cazul producerii unui prejudiciu, titularul activităţii suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului ”poluatorul plăteşte;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* respectarea prevederilor H.G. nr. 621/2005, cu modificările ulterioare privind gestionarea ambalajelor şi deşeurilor de ambalaje si ale Ord. nr. 794/2012 privind procedura de raportare a datelor referitoare la ambalaje şi deşeuri de ambalaje;
* respectarea prevederilor H.G. nr. 856/2002 privind evidenţa gestiunii deşeurilor;
* respectarea prevederilor Legii nr. 211/2011 privind regimul deşeurilor. Producătorii şi deţinătorii de deşeuri au obligaţia valorificării acestora cu respectarea ierarhiei deşeurilor. Deşeurile care nu au fost valorificate trebuie supuse unei operaţiuni de eliminare în condiţii de siguranţă. Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului. Producătorul de deşeuri are obligaţia de a desemna o persoană din rândul angajaţilor proprii care să urmărească şi să asigure îndeplinirea obligaţiilor prevăzute de lege sau să delege această obligaţie unei terţe persoane, care trebuie să fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate. Conform art. 14, alin (1) din Legea nr. 211/2011 privind regimul deşeurilor, pentru asigurarea unui grad înalt de valorificare, producătorii de deşeuri şi deţinătorii de deşeuri sunt obligaţi să colecteze separat cel puţin următoarele categorii de deşeuri: hârtie, metal, plastic şi sticlă;
* titularul autorizaţiei este obligat să deţină contracte valabile pentru valorificarea/ eliminarea deşeurilor pe toată perioada de valabilitate a autorizaţiei de mediu.

Prezenta autorizaţie nu poate fi utilizată pentru efectuarea de operaţiuni de vopsire autovehicule. În momentul instalării unei cabine de vopsire se va solicita şi obţine revizuirea autorizaţiei de mediu.

**Titularul autorizaţiei este obligat să respecte legislaţia de mediu în vigoare, cu toate modificările/completările intervenite ulterior emiterii actului de reglementare, până la expirarea valabilităţii acestuia.**

**Activitatea/activitățile pot fi desfășurate pe teritoriul județului: Sibiu**

**Autorizația de mediu își păstrează valabilitatea pe toată perioada în care beneficiarii lor obțin viza anuală ( conform art. 1 din O.U.G. 75/2018 pentru modificarea și completarea unor acte normative în domeniul protecției mediului și al regimului străinilor).**

**Conform art. 16, alin** **(4)** **din O.U.G. nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, autorizaţia de mediu se revizuieşte ori de câte ori apar elemente noi cu impact asupra mediului, necunoscute la data emiterii.**

**Nerespectarea prevederilor autorizaţiei atrage după sine suspendarea şi/sau anularea acesteia, după caz.**

**I. Activitatea autorizată**

**1. Dotări (instalaţii, utilaje, mijloace de transport utilizate în activitate)**

* pentru prelucrare nucă: linia de sortare nucă (maşina de sortat, cântar, maşina de vidat, transpalet electric), electro - stivuitor;
* pentru prelucrare miere: omogenizatoare cu recipiente de 10 t şi respectiv 20 t, aerotermă (camera caldă), cântar de 1,5 t şi cântar de 500 kg, 3 cântare apicole de 110 kg, transpalet, electro –stivuitor;
* pentru prelucrare fructe de pădure: maşina de umplut, 3 depozite frigorifice (3-5ºC, - 20º C; - 40º C); maşina de feliat ciuperci, cântar, lift;

- 2 autoutilitare de 1,5 t ,1 camion de 8 tone.

**2. Materiile prime, auxiliare, combustibilii şi ambalajele folosite - mod de ambalare, de depozitare, cantităţi:**

* miere de albine - 400 t/an ( 2017)
* fructe de pădure - 20 tone;
* ciuperci de pădure - 6 tone;
* miez de nucă - 20 tone;
* butoaie metalice reutilizabile – pentru miere - 1000 bucăţi;
* bidoane PVC reutilizabile – pentru miere;
* saci de rafie, cutii de carton (ale clienţilor ) - pentru nucă;
* ciuperci – lădiţe PVC – reutilizabile;
* pungi PVC şi cutii de carton pentru produsele introduse pe piaţă;

**3. Utilităţi - apa, canalizare, energie (surse, cantităţi, volume):**

* alimentarea cu apă menajeră şi tehnologică se realizează din reţeaua municipiului Sibiu administrată de SC APĂ CANAL SA Sibiu;
* evacuarea apelor uzate se face în sistem separativ în reţelele de canalizare din zonă;
* unitatea este racordată la rețelele de distribuție a energiei electrice și de gaz metan din zonă.

**4. Descrierea principalelor faze ale procesului tehnologic sau ale activităţii:**

* prelucrare miere: recepţie materie primă, pre - încălzire şi lichefiere, filtrare, omogenizare, maturare (12 ore), limpezire, cântărire, îmbuteliere, etichetare, livrare;
* ciuperci şi fructe de pădure; recepţie materie primă, curăţare, supracongelare, cântărire, ambalare, depozitare, livrare;
* nucă: recepţie materie primă, sortare, cântărire, ambalare în vid, etichetare, depozitare, livrare.

**5. Produsele şi subprodusele obţinute - cantităţi, destinaţie:** în anul 2017

* 394 tone miere de albine,19,50 t fructe de pădure,5,80 tone ciuperci de pădure, 18 tone miez de nucă.

**6. Datele referitoare la centrala termica proprie - dotare, combustibili utilizaţi (compoziţie, cantităţi), producţie:**

* spaţiile se încălzesc cu ajutorul a 2 centrale termice murale de 24 kW fiecare, cu funcţionare pe gaz metan;
* aeroterma funcţionează pe curent electric

**7. Alte date specifice activităţii (cod-uri CAEN care se desfăşoară pe amplasament, dar nu intră pe procedura de autorizare):**

4941 transporturi rutiere de mărfuri; 4621 comerţ cu ridicata al cerealelor, fructelor, seminţelor, furajelor şi tutunului neprelucrat; 4631 comerţ cu ridicata al fructelor şi legumelor; 4636 comerţ cu ridicata al zahărului, ciocolatei şi produselor zaharoase; 4729 comerţ cu amănuntul al altor produse alimentare în magazine nespecializate; 5210 depozitări; 5224 manipulări

**8. Program de funcţionare:** 8 **ore/zi,** 5 **zile/săptămână,** 260 **zile/an**

 Se va respecta programul de funcţionare stabilit de Primăria municipiului Sibiu

**II. Instalaţiile, măsurile şi condiţiile de protecţie a mediului**

**1. Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):**

* apele uzate tehnologice provenite de la igienizarea recipientelor şi a spaţiilor de lucru sunt preluate prin sifoane de pardoseală şi deversate în reţeaua de canalizare din zonă;

**2. Alte amenajări speciale, dotări şi masuri pentru protecţia mediului:**

* deșeurile generate pe amplasament sunt colectate selectiv, pe categorii și sunt valorificate/ eliminate numai prin firme autorizate;
* camerele frigorifice funcţionează cu freon R 404 A şi sunt întreţinute de firmă autorizată

**3. Concentraţiile şi debitele masice de poluanţi, nivelul de zgomot, de radiaţii admise la evacuarea în mediul înconjurător, depăşiri permise şi în ce condiţii:**

* poluanţii la emisia în atmosferă se vor încadra în limitele prevăzute în Ord. nr. 462/1993 şi anume: pentru instalaţiile de ardere pe bază de gaz metan: pulberi 5 mg/mcN, monoxid de carbon 100 mg/mcN, SOx 35 mg/mcN; NOx 350 mg/mcN; condiţii de referinţă : T = 273 K; p = 101,3 KPa; valorile se raportează la la un conţinut în oxigen de 3% al efluentului gazos;
* NAEC exterior incintei nu va depăşi 50 dB(A), conform O.M.S nr. 536/1997;
* calitatea apelor uzate tehnologice deversate în reţeaua de canalizare se va încadra în limitele impuse prin HG nr. 352/2005 NTPA 002/2005 şi anume : pH 6,5-8,5; suspensii max. 350 mg/l; detergenţi biodegradabili max. 25 mg/l; substanţe extractibile cu solvenţi organici max. 30 mg/l.

**III. Monitorizarea mediului**

**1. Indicatori fizico - chimici, bacteriologici şi biologici emişi, imisiile poluanţilor, frecventa, modul de valorificare a rezultatelor:**

Monitorizarea indicatorilor precizaţi la punctul II. 3. se realizează prin laboratoare abilitate, costurile monitorizării revenind titularului de activitate, la solicitarea autorităţii de mediu, prin sondaj sau în cazul unor poluări accidentale sau sesizări - pentru ceilalţi indicatori.

**2. Datele ce vor fi raportate autorităţii teritoriale pentru protecţia mediului şi periodicitate:**

|  |  |  |  |
| --- | --- | --- | --- |
| **Raportări** | **Frecvenţa****raportărilor** | **Data limită a****raportării** | **Autoritatea competentă la care se face raportarea** |
| Orice poluare semnificativă se va anunţa telefonic  | când se produce | în cel mai scurt timp posibil | A.P.M. Sibiu şi G.N.M. - C.J. Sibiu  |
| Datele centralizate privind evidenţa gestiunii deşeurilor conform prevederilor H.G. nr. 856/2002.Datele de raportare se transmit în format electronic sau pe suport de hârtie | anual | până la data de 31 martie a fiecărui an pentru anul anterior celui pentru care se realizează raportarea | A.P.M. Sibiu |
| Raportarea datelor referitoare la ambalaje şi deşeuri de ambalaje conform prevederilor Ordinului nr. 794/2012.  | anual  | până la data de 25 februarie a fiecărui an pentru anul anterior celui pentru care se realizează raportarea |  A.P.M. Sibiu |
| Orice date solicitate cu privire la calitatea factorilor de mediu din zonă | la solicitarea A.P.M. Sibiu |  | A.P.M. Sibiu |

**Notă:** A.P.M. Sibiu - Agenţia pentru Protecţia Mediului Sibiu

G.N.M. - C.J. Sibiu – Garda Naţională de Mediu - Comisariatul Judeţean Sibiu.

**IV. Modul de gospodărire a deşeurilor şi ambalajelor**

**1. Deşeurile produse (tipuri, compoziţie, cantităţi):**

|  |  |  |  |  |
| --- | --- | --- | --- | --- |
| **Nr crt** | **Denumire deșeu** | **Cod deșeu** | **Cantitate generala/an** | **Cantitate valorificată/an** |
| 1 | Ambalaj carton hârtie | 150101 | 4 kg | 4 kg |
| 2 | Ambalaj materiale plastic | 150102 | 2 kg | 2 kg |
| 3 | Metalice feroase | 160117 | 3380 kg | 3380 kg |
| 4 | Municipal amestecat menajer | 200301 | 11.52 mc | 11.52 mc |

**2. Deşeurile colectate (tipuri, compoziţie, cantităţi, frecvenţa):**

* nu se colectează deşeuri de la alte unităţi.

**3. Deşeurile stocate temporar (tipuri, compoziţie, cantităţi, mod de stocare):**

* deşeurile menajere vor fi colectate în pubele şi preluate de firma de salubritate autorizată;
* deşeuri stocate temporar: hârtie carton, deşeuri metalice.

**4. Deşeurile valorificate (tipuri, compoziţie, cantităţi, destinaţie):**

* deşeuri metalice, hârtie carton, - preluate de societăţile autorizate în valorificarea acestor tipuri de deșeuri.

**5. Modul de transport al deşeurilor şi măsurile pentru protecţia mediului:**

* deşeurile menajere sunt transportate cu mijloacele auto ale societăţii de salubritate; celelalte categorii de deşeuri se transportă de către unităţile autorizate cu care s-au încheiat contracte.

Transportul deşeurilor se va realiza cu respectarea dispoziţiilor H.G. nr. 1061/2008 privind transportul deşeurilor periculoase şi nepericuloase pe teritoriul României, pe baza formularelor prevăzute în Anexele 1, 2 şi 3 ale hotărârii de guvern, funcţie de categoria deşeurilor şi destinaţia acestora.

**6. Mod de eliminare (depozitare definitiva, incinerare):**

* depozitare definitivă la depozit autorizat – pentru deşeurile menajere.

**7. Monitorizarea gestiunii deşeurilor:**

* se va ţine evidenţa gestiunii deşeurilor în conformitate cu H.G. nr. 856/2002;
* gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

   a) fără a genera riscuri pentru aer, apă, sol, faună sau floră;

   b) fără a crea disconfort din cauza zgomotului sau a mirosurilor;

   c) fără a afecta negativ peisajul sau zonele de interes special;

**8. Ambalajele folosite şi rezultate - tipuri şi cantităţi:**

* butoaie metalice de 300 kg - 1000 bucăţi, bidoane PVC pentru recepţie miere - se reutilizează;
* saci rafie şi cutii de carton – pentru recepţie nucă – se returnează la furnizori;
* lădiţe PVC pentru recepţie ciuperci,fructe de pădure - 500 buc – se spală şi se reutilizează;

 Pentru ambalarea produselor firmei se introduc pe piaţă: aprox. 1000 buc. butoaie metalice noi, 2000 cutii de carton şi 200 kg pungi PVC /an pentru ciuperci,fructe de pădure, nucă.

**9. Modul de gospodărire a ambalajelor (valorificate):**

|  |  |  |
| --- | --- | --- |
| **Nr. crt** | **Denumire ambalaj** | **Cantitate** |
| 1 | Ambalaj metalic sub formă de butoaie metalice | 1250 buc |
| 2 | Ambalaj carton | 3125 buc |
| 3 | Ambalaj material plastic | 10.950 buc |

* butoaie metalice , bidoane PVC pentru recepţie miere - se reutilizează ;
* saci rafie şi cutii de carton – se returnează la furnizori;
* lădiţe PVC pentru recepţie ciuperci se spală şi se reutilizează;
* se vor respecta prevederile H.G. nr. 621/2005 cu modificările ulterioare privind gestionarea ambalajelor şi deşeurilor de ambalaje.

**V. Modul de gospodărire a substanţelor şi preparatelor periculoase**

**1. Substanţele şi preparatele periculoase produse sau folosite ori comercializate/ transportate (categorii, cantităţi):** nu este cazul

 **VI. Programul de conformare** - **Măsuri pentru reducerea efectelor prezente şi viitoare ale activităţilor:** nu este cazul

**Verificarea conformării cu prevederile prezentului act se face de către Garda Naţională de Mediu – Comisariatul Judeţean Sibiu şi Agenţia pentru Protecţia Mediului Sibiu.**

**Prezenta autorizaţie a fost emisă în 3 (trei) exemplare, fiecare exemplar având un număr de 6 (şase) pagini, semnate şi ştampilate.**

**p.DIRECTOR EXECUTIV, p.ŞEF SERVICIU AVIZE,**

 **Ec. Ioan FRĂTICI ACORDURI, AUTORIZAŢII,**

 **Ing. Livia MITEA**

**ÎNTOCMIT,**

**Cosmina NICOLESCU**